הארדקור הולי

רוברט ויליאם הווארד (באנגלית: Robert William Howard; נולד ב-29 בינואר 1963) הוא מתאבק עבר אמריקאי. הוא מוכר בעיקר בשל תקופתו בארגון ההיאבקות World Wrestling Entertainment (WWE), שבו הופיע תחת שם הבמה, הארדקור הולי.

לאחר שבוב הולי ערך את הופעת הבכורה שלו בשנת 1987, הוא הופיע בארגוני היאבקות כמו World Organization of Wrestling, Smoky Mountain Wrestling וארגוני היאבקות עצמאיים נוספים, לפני שהצטרף ל-WWE (באותה התקופה, ה-WWF) במשרה מלאה בשנת 1994. בתחילת דרכו, הולי גילם דמות של נהג נאסקאר בשם תורמן "ספארקי" פלאג, אך שמו שונה במהרה לבוב "ספארק פלאג" הולי. בשנת 1998, תחת השם בומבסטיק בוב, הוא חבר לשורות עם בארט גאן, צמד שנודע בשם המידנייט אקספרס. לקראת סוף אותה השנה, חזר הווארד להשתמש בשם בוב הולי, כשהצטרף לקבוצת The J.O.B. Squad.

לאחר התפרקות הקבוצה בתחילת שנת 1999, זכה הולי באליפות היחידים הראשונה שלו בארגון, ומעט לאחר מכן גילם דמות קשוחה בשם הארדקור הולי. לאחר אימוץ דמות זו, הצטרפו אליו על המסך "בני דודיו", קראש הולי בשנת 1999 ומולי הולי כשנה לאחר מכן. בשנת 2002, הולי נפצע בצווארו במהלך קרב מול ברוק לסנר, פציעה אשר שיתקה אותו מפעילות למשך למעלה משנה. עם חזרתו, פתח ביריבות משמעותית עם אותו לסנר על אליפות ה-WWE, וכן ביריבויות קטנות נוספות עם מתאבקים כמו מר קנדי ורוב ואן דאם. בשנת 2007, הוא יצר צמד זוגות עם קודי רודס. הולי שוחרר מה-WWE בשנת 2009, ומאז הופיע לעיתים נדירות בזירת ההיאבקות העצמאית. בשנת 2013, פרסם את האוטוביוגרפיה שלו, "האמת הקשוחה: סיפורו של בוב הולי". במהלך הקריירה שלו, הולי החזיק במספר אליפויות כשביניהן אליפות הזוגות העולמית של ה-WWF/E, אליפות הזוגות העולמית של NWA, ואליפות ההארדקור של WWF.

ראשית חייו

קופאני נולד בסירקיוז, ניו יורק ב-16 באפריל 1980, למשפחה ממוצא איטלקי. הוא נרשם ללימודים באוניברסיטת באפלו, שם למד לתואר בהיסטוריה. בשנת 2002, הוא עזב את הלימודים במטרה לפתח קריירה בהיאבקות מקצועית.

רוברט ויליאם הווארד נולד בגלנדייל, קליפורניה ב-29 בינואר 1963. לאחר שאימו נישאה בשנית, עברה המשפחה לעיר ונטורה, קליפורניה, ולאחר מכן לעיר גראנטס פאס, שבאורגון. לאחר שסיים את לימודיו, הווארד עבד במחסן בירה, לפני שעבר להתגורר במוביל, אלבמה עם אם בתו, סטפני.
במשך מספר שנים, הווארד עבר כמכונאי בחברת Meineke, ובמקביל נהג להילחם בקרבות אגרוף בברים על מנת להרוויח כסף נוסף. לאחר מכן, הוא הצטרף לחברת טיילור וורטון כחותך צינורות, ובו הוא עבר הכשרה כרַתָּךְ. בהמשך עבד בחברת קאווין אקוויפמנט, שם המשיך לעבוד כמכונאי ורַתָּךְ.

חיים אישיים

להווארד יש בת בשם סטפני מנישואיו הראשונים. הווארד נישא לחברתו מימי התיכון, לינדה קייבט בשנת 2010.

האוטוביוגרפיה של הווארד, בשם "The Hardcore Truth: The Bob Holly Story" (שפירושו "האמת הקשוחה: סיפורו של בוב הולי"), יצאה לאור בארצות הברית ב-1 באפריל 2013.

אליפויות והישגים
 הישגים בארגון ההיאבקות Kamikaze Pro
 אליפות Kamikaze Pro (פעם אחת)
 הישגים במגזין ההיאבקות Pro Wrestling Illustrated – PWI
 PWI דירג אותו במקום ה-41 מתוך 500 המתאבקים הטובים ביותר לשנת 2000
 הישגים בארגון ההיאבקות Under the Lights – UTL
 אליפות Lights Out של UTL (פעם אחת)
 הישגים בארגון ההיאבקות World Wrestling Federation / World Wrestling Entertainment
 אליפות הזוגות העולמית של NWA (פעם אחת)  – עם בודיישס בארט
 אליפות ההארדקור של WWF (6 פעמים)
 אליפות הזוגות העולמית של ה-WWF/WWE (3 פעמים)  – עם 1–2–3 קיד (1), קראש הולי (1) וקודי רודס (1)
 טורניר אליפות הזוגות העולמית של ה-WWF (1995)  – עם 1–2–3 קיד
 הישגים בארגון ההיאבקות World Wrestling Organization – WWO
 אליפות הזוגות של WWO (פעם אחת)  – עם רון סטאר
 אליפות ארצות הברית במשקל כבד של WWO (פעם אחת)

קישורים חיצוניים

קטגוריה:מתאבקים מקצוענים אמריקאים
קטגוריה:מתאבקי ה-WWE
קטגוריה:אמריקאים שנולדו ב-1963